joelniklaus/EU_Wikipedias huggingface dataset:
Chrám svätého Juraja (Plovdiv)

Chrám svätého Juraja () je pravoslávny chrám nachádzajúci sa na ulici Janka Sakăzova v miestnej časti Maraša v centrálnej časti mesta Plovdiv v Plovdivskej oblasti v južnom Bulharsku. Chrámový sviatok sa slávi 6. mája.

Charakteristika a dejiny 
Súčasný chrám stojí na mieste staršieho chrámu toho istého mena. V miestnej, už v dobe osmanskej nadvlády, čisto bulharskej časti Maraša boli snahy o postavenie nového chrámu už od 40. rokov 19. storočia. Tieto snahy boli zavŕšené výstavbou chrámu v rokoch 1846 - 1848 pričom chrám bol postavený na novom mieste čo bolo v rozpore s vtedajšími pravidlami Osmanskej ríše, kde úrady povoľovali výstavbu kresťanského svätostánku len ne mieste, kde už pôvodne nejaký stál. Len 30 rokov neskôr, v čase posledných bojov za oslobodenie, na začiatku januára roku 1878 padol na budovu chrámu delostrelecký granát, ktorý ju zničil. Krátko po tom padlo rozhodnutie o výstavbe chrámu, bola založená zbierka a základný kameň bol položený 17. mája 1881. Dokončený a vysvätený bol chrám 26. októbra 1883. V roku 1903 bola pristavaná aj dvojposchodová zvonica. Obidve budovy (chrám aj zvonica) sa stavali pod vedením architekta Jozefa Šintera.

Galéria

Zdroj 
 http://www.plovdivskamitropolia.bg/hramove/1897-hram-qsv-georgi-pobedonoseq-gr-plovdiv.html

Pravoslávne chrámy v Bulharsku
Stavby v Plovdive
Kostoly postavené po oslobodení Bulharska
Architektúra z 1883
Kostoly zasvätené svätému Jurajovi
Veľký Polom (prírodná rezervácia)

Veľký Polom je prírodná rezervácia v Moravsko-sliezskych Beskydách v katastrálnom území Raková, rovnomennej obce v okrese Čadca.

Polohopis 
Prírodná rezervácia sa nachádza na juhovýchodnom svahu Veľkého Polomu Na severnom svahu, za štátnou hranicou, sa nachádza prírodná rezervácia Velký Polom.

Prírodná rezervácia 
Rozloha rezervácie je 475 800 m², ochranné pásmo nie je stanovené. Ochranný stupeň je číslo 5. Prírodná rezervácia bola vyhlásená v roku 1993 vyhláškou Ministerstva životného prostredia SR č. 83/1993 Z.z. z 23. marca 1993. Rezervácia obsahuje „zachovalé lesné spoločenstvá bukovo-jedľových smrečín s prevažne zachovalým prirodzeným zložením fytocenóz v podmienkach zvýšeného podielu smreka v drevinovej zložke týchto spoločenstiev.“. Chránený areál spravuje Štátna ochrana prírody stredisko CHKO Kysuce.

Referencie

Iné projekty

Externé odkazy 
 Prírodná rezervácia Veľký Polom
 Poloha na turistickej mape

Prírodné rezervácie v Žilinskom kraji
Chránené územia v okrese Čadca
Chránené územia Chránenej krajinnej oblasti Kysuce
Raková (okres Čadca)
Tomáš Peško

Tomáš Peško (* 23. január 1976, Bratislava) je slovenský hudobník, spevák, hudobný skladateľ a textár.

Je zakladajúci člen skupiny Bluegrass Time (BG Time) a Tomáš Peško Band, kde hral na bendžo a spieval vokály. V skupine Nový Rownák pôsobil ako spoluautor hudby, hráč na elektrickú, akustickú a sólovú gitaru a bendžo. Spolupracoval a spolupracuje na projektoch pre deti, napríklad s Richardom Čanakym, Máriou Podradskou, Miškou Marienkovou, Acoustic Trash, Black Horses, Belasí, Mirka Miklošovičová, Katka Feldeková či Pressburgrass.

Festivaly 
Tomáš Peško účinkoval na mnohých festivaloch, napríklad Dobrofest Trnava, Bluegrass Fest Bratislava, Country Lodenica Piešťany, Zahrada (CZ), Porta (CZ, finále), Starý dobrý western (CZ), Country Mlyn, Bruntálské indiánské léto (CZ), Blue Velvet Night Pezinok, Bluegrass večer v Hornej Porube, Country Fest Bohunice, Stupavský Širák, Drotária, Rača Country Fest a Banjo Jamboree (CZ).

Kapela Tomáš Peško Band sa predstavila v rokoch 2001, 2003 a 2012 na najväčšom európskom bluegrassovom festivale v Holandsku. Z dvoch skorších ročníkov vzniklo výberové CD, na ktorých sa nachádzajú aj skladby tejto kapely. V roku 2006 bolo vydané CD s názvom Light In The Storm.

Diskografia 
 1999: Nový Rownák – Zdání klame 
 2003: Nový Rownák – Z nás kdo ví
 2006: Nový Rownák – Najednou je noc
 2006: BG Time – Kvapky rosy
 2009: BG Time – Hviezdy tejto noci 
 2014: Nový Rownák – Lístek za svobodou 
2021: Tomáš Peško - Kalendár

Ocenenia 
 European World of Bluegrass in Nederland 2001, 2003 a 2012
 Laureát Country Lodenice Piešťany 2006

Referencie

Externé odkazy 
 Profil na facebooku

Zdroje 
 Tomáš Peško Band
 BG Time
 Nový Rownák

Slovenskí hudobní skladatelia
Slovenskí speváci
Osobnosti z Bratislavy
Alfred Rahlfs

Alfred Rahlfs (* 29. máj 1865, Linden (dnes súčasť Hannoveru), Hannoverské kráľovstvo† 8. apríl 1935, Göttingen, Nemecko) bol nemecký protestantský teológ.

Životopis 
Alfred Rahlfs študoval protestantskú teológiu, filozofiu a orientálne jazyky na univerzitách v Halle an der Saale a Göttingene (pod vedením Paula Antona de Lagardeho). V roku 1887 získal akademický titul Dr. phil.

V roku 1891 sa habilitoval na göttingenskej univerzite a začal tu pôsobiť ako súkromný docent. V roku 1901 bol vymenovaný za mimoriadneho profesora a v roku 1919 za riadneho profesora Starého zákona.

V roku 1918 sa stal riadnym členom Göttingenskej akadémie vied.

Z podnetu svojho učiteľa P. A. de Lagardeho (18271891) sa Rahlfs podujal vedecky spracovať a následne publikovať kritické vydanie Septuaginty. Keďže sa však ukázalo, že takáto, po každej stránke náročná práca si vyžaduje tím odborníkov, Rahlfs v roku 1908 založil spolu s jeho kolegom, göttingenským profesorom biblických vied a semitských jazykov Rudolfom Smendom (18511913) Göttinger Septuaginta-Unternehmen (Göttingenské dielo Septuaginty).

Pod Rahlfsovým vedením (19081934) boli položené základy kritickej edície Septuaginty. Rahlfs v snahe o štandardizáciu a sprehľadnenie výskumu zaviedol číslovanie jednotlivých, jemu dostupných gréckych rukopisov Starého zákona. Toto číslovanie dodnes predstavuje medzinárodnú normu.

Ešte za Rahlfsovho života boli publikované 3 zväzky tohto monumentálneho diela: Psalmi cum Odis, Ruth a Genesis.

Kompletná reedícia Septuaginty bola ukončená až v roku 2015. Ide o monumentálne dielo nevyčísliteľnej duchovnej, kultúrnej a historickej hodnoty, ktoré má fundamentálny význam o. i. aj pre výskum pôvodného hebrejského textu Biblie.

Dielo 
Väčšina Rahlfsových publikácií sa týka problematiky Septuaginty. Mnohé z výsledkov týchto štúdií zostávajú dodnes v platnosti a sú cennými poznatkami v oblasti textovej kritiky Septuaginty.

Za jeho najvýznamnejšie a najrozšírenejšie dielo sa považuje vreckové vydanie Septuaginty z roku 1935.
 Die Berliner Handschrift des sahidischen Psalters. 1901.
 Verzeichnis der griechischen Handschriften des Alten Testaments. 1914.
 Das Buch Ruth griechisch als Probe einer kritischen Handausgabe der Septuaginta. 1922.
 Septuaginta, id est Vetus Testamentum Graece iuxta LXX interpretes. 1935.
 Septuaginta-Studien, Band 1 – 3. Vermehrt um einen Aufsatz aus dem Nachlass. 1965. (op. posth.)
 GÖTTINGER AKADEMIE DER WISSENSCHAFTEN (ed.). Vetus Testamentum Graecum auctoritate Academiae Scientiarum Gottingensis editum. Göttingen: Vandenhoeck & Ruprecht, 1931 ff.

Literatúra 
 SCHÄFER, Christian. Alfred Rahlfs (1865 – 1935) und die kritische Edition der Septuaginta. Eine biographisch-wissenschaftsgeschichtliche Studie. BZAW 489. Berlin / Boston: De Gruyter, 2016. ISBN 978-3-11-045184-9.
 WESSELING, Klaus-Gunther. RAHLFS, Alfred. In: Biographisch-Bibliographisches Kirchenlexikon. Band 7. Herzberg: Bautz, 1994. ISBN 3-88309-048-4. S. 1267 – 1269.

Externé odkazy 
 http://www.archiv-rgs.de
 https://adw-goe.de
 https://archive.org

Referencie

Zdroj 

Protestantskí teológovia
Nemeckí teológovia
Nemeckí vysokoškolskí pedagógovia
Osobnosti z Hannoveru
Korfbal na Svetových hrách 2017

Korfbal na Svetových hrách 2017 bol korfbalový turnaj v rámci multišportového podujatia Svetových hier 2017. Konal sa vo Vroclave, v Poľsku v dňoch od 21.25. júla 2017, za účasti 8 tímov. Korfbalový turnaj sa na Svetových hrách predstavil na druhých hrách a toto bolo jeho 9. vydanie. Všetky zápasy sa odohrali v aréne WKK Sport Center s kapacitou 900 divákov. Aréna bola tiež dejiskom florbalového turnaja. Titul obhájilo , ktoré vo finálovom stretnutí zvíťazilo nad . Čínsky Tchaj-pej tak ziskom striebornej medaily dosiahol svoj najlepší výsledok a prvýkrát odsunul  až na tretie miesto.

Kvalifikácia 
Tímy boli nasadené do skupín podľa rebríčkového postavenia IKF. 

Poznámka: Číslo v zátvorke udáva umiestnenie v medzinárodnom rebríčku IKF k 1. januáru 2017.

Výsledky

Základné skupiny

Skupina A

Skupina B

Play-off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Korfbal na oficiálnej stránke hier /
 Oficiálna stránka Medzinárodnej korfbalovej federácie

Zdroje 
 Korfbalový turnaj na štatistickej stránke hier 
 Turnaj na štatistickej stránke Medzinárodnej korfbalovej federácie 
 Korfbalový turnaj na stránke the-sports.org 

Korfbal v 2017
Korfbal na Svetových hrách
Svetové hry 2017
Faustbal na Svetových hrách 2017

Faustbal na Svetových hrách 2017 bol faustbalový turnaj v rámci multišportového podujatia Svetových hier 2017. Konal sa vo Vroclave, v Poľsku v dňoch od 22.25. júla 2017, za účasti 6 mužských tímov. Faustbalový turnaj sa na Svetových hrách predstavil na druhých hrách a toto bolo jeho 9. vydanie; pričom sa zakaždým organizoval iba v mužskej kategórii. Všetky zápasy sa odohrali na štadióne Stadion Sportowy Oławka s kapacitou 200 divákov. Štadión bol tiež dejiskom lakrosového turnaja. Titul obhájilo , ktoré vo finálovom stretnutí zvíťazilo nad .

Na turnaji Svetových hier 2017 sa hralo s limitovanou edíciou lôpt v novom dizajne s názvom Sportastic Fistball.

Kvalifikácia

Výsledky

Základná skupina

Play-off

Konečné poradie

Referencie

Externé odkazy 
 Faustbal na oficiálnej stránke hier /
 Oficiálna stránka Medzinárodnej faustbalovej federácie 
 Svetové hry 2017 na stránke Rakúskeho faustbalového zväzu 
 Svetové hry 2017 na stránke Nemeckej faustbalovej ligy

Zdroje 
 Faustbalový turnaj na štatistickej stránke hier 
 Svetové hry 2017 na stránke Medzinárodnej faustbalovej federácie 
 Faustbalový turnaj na stránke the-sports.org 

Faustbal v 2017
Faustbal na Svetových hrách
Svetové hry 2017
Železničná stanica Plaveč

Železničná stanica Plaveč je železničná stanica v Plavči. Leží na tratiach Poprad-Tatry – Plaveč a Košice – Muszyna. Obsahuje 8 dopravných a 3 manipulačné koľaje. Je elektrifikovaná jednosmernou sústavou 3 kV. Premávka na úseku Prešov – Orlov (na sever od Plavča) začala 1. mája 1873. Premávka na úseku Podolínec – Plaveč (na trati z Popradu) bola začatá až v roku 1966.

V stanici nie je k dispozícii osobná pokladňa. Pre ZSSK Cargo ide o pohraničnú priechodovú stanicu.

Pri ozdravnom pláne železníc z februára 2011 boli ohrozené spoje na trati Stará Ľubovňa – Plaveč a Lipany – Plaveč. Po zmenách grafikonu v decembri 2012 sa na trase Lipany – Plaveč nedalo cestovať už vôbec, v predošlom grafikone šlo o dva páry vlakov denne. Pred niekoľkými rokmi pritom v Plavči stávali aj medzinárodné rýchliky. K 3. marcu 2013 vlaky na trase Stará Ľubovńa – Plaveč obnovili, ale len dva spoje v piatok a nedeľu. V grafikone pre roky 2014/2015 do Plavča z Lipian premával len jeden pár vlakov. Zo smeru Poprad len dva páry vlakov.

V roku 2016 poľská vláda odsúhlasila investíciu na zlepšenie spojenia s Vysokými Tatrami a so Slovenskom. Nová trať by mala zlepšiť aj spojenie smerom Muszyna a Plaveč. Na slovenskej strane ŽSR nechystajú žiadne investície do prepojenia Plaveč – Poprad.

Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.

Galéria

Referencie

Externé odkazy 
 Stanica na stránke VLAKY.NET
 Schéma na stránke ŽSR
 Stanica na stránke rail.sk

Plaveč
Plaveč (okres Stará Ľubovňa)
Doprava v okrese Stará Ľubovňa
Stavby v okrese Stará Ľubovňa
Americký futbal na Svetových hrách 2017

Americký futbal na Svetových hrách 2017 bol turnaj v americkom futbale v rámci multišportového podujatia Svetových hier 2017. Konal sa vo Vroclave, v Poľsku v dňoch od 22.24. júla 2017, za účasti 4 mužských tímov. Futbalový turnaj sa na Svetových hrách predstavil prvýkrát v roku 2005 a toto bolo iba jeho 2. vydanie, pričom opäť mal charakter iba hostiteľského športu (medaily z tohoto športu nebudú zaradené do celkovej medailovej klasifikácie krajín). Všetky zápasy sa odohrali na štadióne Stadion Olimpijski s kapacitou 20 000 divákov. Štadión bol tiež dejiskom plochodrážnych pretekov. 

Titul získalo , ktoré vo finálovom stretnutí zvíťazilo nad . Bronzové skončili , ktoré v semifinále prehrali svoj prvý oficiálny zápas s iným než s tímom z amerického kontinentu.

Kvalifikácia 

Poznámka: V zátvorke je uvedené umiestnenie v neoficiálnom svetovom rebríčku AFI v roku 2017.

Štadión

Výsledky

Semifinále

Stretnutie o 3. miesto

Finále

Konečné poradie

Referencie

Externé odkazy 
 Americký futbal na oficiálnej stránke hier /
 Oficiálna stránka Medzinárodnej federácie amerického futbalu 
 Svetové hry 2017 na stránke americanfootballinternational.com

Zdroj 
 Turnaj v americkom futbale na štatistickej stránke hier 

Americký futbal v 2017
Americký futbal na Svetových hrách
Svetové hry 2017
Ondrej Pochylý

Ondrej Pochylý (* 16. november 1949, Galanta† 25. február 2000, Malý Kežmarský štít) bol slovenský horolezec, brat známejšieho horolezca Pavla Pochylého, a taktiež priekopník extrémneho horolezectva.

Lezecké úspechy  
Aj keď bol vždy zatienený svojím starším bratom, v Tatrách eviduje cca 320 výstupov, čo je solídne číslo. Z toho 40 prvovýstupov, 28 v zime. Nové cesty spravil v Galérii Gánku, Rumanovom štíte, Východnom železnom štíte a iných.

Bol podobne ako brat Pavel dlhoročným členom SHS JAMES. Podieľal sa na viacerých výpravách do Álp či Himaláji. V Alpách prvovýstup na d’Angle. Veľmi rád navštevoval Český Ádršpách. V Pamíre vyliezol na štít Korženevskej (), zúčastnil sa výpravy na Hindukúši. V Tatrách extrémne ťažký zimný prelez „Hokejky“ na Lomničák, na Malom Kežmarskom štíte preliezol asi 65 ciest zo vtedy cca 90 možných.

Spolu s bratom Pavlom sa vybrali koncom februára 2000 do severnej steny Malého Kežmarského štítu. Po výstupe na Nemecký rebrík a následnom zostupe sa pod jedným z nich odtrhla snehová doska a spadli cca 300 metrovým pádom až pod stenu. Našli ich pod najväčšou tatranskou stenou mŕtvych, stále na jednom lane.

Pohreb bratov Pochylých sa konal 1. marca 2000 na cintoríne v Petrovej Vsi a ich popol bol rozsypaný pod Kežmarskou stenou.

V roku 2012 vyšla najmä o posledných rokoch a dňoch bratov Pochylých kniha od Milana Vranku, „Koniec Pavúkov v Tatrách“, ktorá bola slávnostne pokrstená na 13. výročie ich tatranskej smrti, 25. februára 2013 symbolicky na Chate pri Zelenom plese.

Slovenskí horolezci
Osobnosti z Galanty
Anthony Martial

Anthony Joran Martial (* 5. december 1995, Massy, Francúzsko) je francúzsky futbalový útočník v súčasnosti hrajúci za Manchester United. V roku 2015 vyhral cenu Golden Boy udeľovanú najlepšiemu hráčovi do 21 rokov v Európe.

Klubová kariéra
S profesionálnym futbalom začínal v Lyone odkiaľ v roku 2013 prestúpil za 6 miliónov € do konkurenčného AS Monaco. Svoj prvý ligový štart za nový klub si pripísal 24. novembra 2013 vo veku 17 rokov v zápase proti FC Nantes, keď v 63. minúte striedal Radamela Falcaa. Za dve sezóny v Monaku zaznamenal 49 štartov s bilanciou 11 gólov.

Prestupová čiastka, za ktorú v roku 2015 prestúpil do Manchestru United, sa vyšplhala na 36 miliónov £. Celkovo však prestup mohol dosiahnuť hodnotu až 57,6 miliónov £ v prípade naplnenia všetkých bonusov. Martial sa tak stal najdrahším tínedžerom v histórii a to už aj pred navýšením čiastky o bonusy. Pri svojom debute 12. septembra 2015 v zápase proti Liverpoolu, kedy v 65. minúte striedal Juana Matu, dokázal streliť gól a spečatil tak víťazstvo 3:1 nad odvekým rivalom. Za svoje výkony v septembri 2015 si zaslúžil cenu hráča mesiaca v Premier League.

Trofeje a ocenenia

Klubové
 FA Cup: 2015/2016
 EFL Cup: 2016/2017
 Európska liga UEFA: 2016/2017
 FA Community Shield: 2016

Individuálne
 Golden Boy: 2015

Referencie

Zdroj

Francúzski národní futbalisti
Hráči Olympique Lyonnais
Hráči AS Monaco FC
Hráči Manchester United FC
Hráči Majstrovstiev Európy vo futbale 2016
Alypos zo Sikyónu

Alypos () bol grécky sochár z prelomu 5. a 4. storočia pred Kr.
 
Sochár Alypos pochádzal zo Sikyónu. Učil sa u sochárskeho majstra Naukyda z Argosu a činný bol približne na konci 5. a na začiatku 4. storočia pred Kr. O sochárovi Alypovi a jeho dielach nám uvádza správy staroveký cestovateľ Pausanias, a to vo svojej sprievodcovskej príručke po Grécku.

Pausanias zaznamenal, že bol autorom niekoľkých sôch olympijských víťazov umiestnených na posvätnej pôde Olympie: „Po pravej strane Hérinho chrámu je socha zápasníka, bol to Symmachos, syn Aischylov, rodom Éliďan; vedľa neho je podobizeň Neolaida, syna Proxenovho, z arkádskeho Fenea, ktorý si odniesol víťazstvo v pästnom zápase medzi chlapcami. Ďalej je Archedamos, syn Xeniov, tiež rodom Éliďan, rovnako víťaz medzi chlapcami, a to v zápasení. Sochy týchto ľudí, ktorých som vymenoval, zhotovil sikyónsky Alypos, žiak argejského Naukyda.“ V Olympii ho zaujala aj socha Euthymena z arkádskeho Mainalu, dvojnásobného olympijského víťaza v zápasení. 
 
V Apolónovom posvätnom okrsku v Delfách medzi najpamätnejšie votívne diela zaradil aj jeho sochy bojovníkov, bola to socha myndského Theopompa, samského Kleoméda, karystského Aristoklea z Euboie, eretrijského Autonoma, korintského Aristofanta, troizénskeho Apollódora a Dióna z Epidaurosu v Argolide.

Referencie a bibliografia 

 
Sochári starovekého Grécka
Rudolf Smend (1932)

Rudolf Smend (* 17. október 1932, Berlín, Nemecko) je nemecký protestantský teológ.

Životopis 
Rudolf Smend je synom profesora ústavného a cirkevného práva Rudolfa Smenda (1882 – 1975) a vnukom protestantského teológa Rudolfa Smenda (1851 – 1913).

V rokoch 1951 až 1958 študoval protestantskú teológiu na univerzitách v Tübingene, Göttingene a Bazileji. V roku 1962 sa pod vedením Martina Notha (19021968) habilitoval na univerzite v Bonne. Od roku 1963 pôsobil ako profesor na Kirchliche Hochschule Berlin.

V rokoch 1965 až 1971 vyučoval na univerzite v Münsteri. Od roku 1971 až do svojej emeritácie v roku 1998 bol riadnym profesorom Starého zákona na univerzite v Göttingene.

V rokoch 1996 až 1998 bol prezidentom Göttingenskej akadémie vied.

Vyznamenania 
 Alfried-Krupp-Wissenschaftspreis (1998)
 Burkitt Medal (2001)
 čestný člen Society for Old Testament Study
 korešpondent British Academy
 korešpondent Det Norske Videnskaps-Akademi
 korešpondent Suomalainen Tiedeakatemia

Výber z diela 
 Die Mitte des Alten Testaments. Tübingen: Mohr Siebeck Verlag, 2002. ISBN 3-16-147716-2.
 Altes Testament christlich gepredigt. Göttingen: Vandenhoeck & Ruprecht, 2000. ISBN 3-525-59350-3.
 Die Entstehung des Alten Testaments. Stuttgart: Kohlhammer, 1981. ISBN 3-17-007240-4.
 Deutsche Alttestamentler in drei Jahrhunderten. Göttingen: Vandenhoeck & Ruprecht, 1989. ISBN 3-525-53584-8.

Referencie

Externé odkazy 
 https://portal.dnb.de
 http://www.v-r.de
 https://books.google.sk

Zdroj 

Nemeckí teológovia
Protestantskí teológovia
Nemeckí vysokoškolskí pedagógovia
Osobnosti z Berlína
Inline hokej na Svetových hrách 2017

Inline hokej na Svetových hrách 2017 bol inline hokejový turnaj v rámci multišportového podujatia Svetových hier 2017. Konal sa vo Świdnici, v Poľsku v dňoch od 25.29. júla 2017, za účasti 8 tímov. Inline hokejový turnaj sa na Svetových hrách predstavil prvýkrát v roku 2005 a toto bolo jeho 4. vydanie. Všetky zápasy sa odohrali v aréne Lodowisko Świdnica s kapacitou 800 divákov. Aréna bola tiež dejiskom krasokorčuliarchych pretekov. Titul získalo , ktoré vo finálovom stretnutí zvíťazilo nad . Predchádzajúci trojnásobný obhajca prvenstva z  skončil až piatom mieste.

Kvalifikácia

Výsledky

Základné skupiny

Skupina A

Skupina B

Play-off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Kolieskové športy na oficiálnej stránke hier /
 Oficiálna stránka Medzinárodnej federácie kolieskových športov

Zdroje 
 Inline hokejový turnaj na štatistickej stránke hier 
 Inline hokejový turnaj na stránke Medzinárodnej federácie kolieskových športov 
 Inline hokejový turnaj na stránke the-sports.org 

Inline hokej v 2017
Inline hokej na Svetových hrách
Svetové hry 2017
Canoe polo na Svetových hrách 2017

Canoe polo na Svetových hrách 2017 bol canoepolový turnaj v rámci multišportového podujatia Svetových hier 2017. Konal sa vo Vroclave, v Poľsku v dňoch od 28.30. júla 2017, za účasti 7 mužských a 7 ženských tímov. Canoepolový turnaj sa na Svetových hrách predstavil prvýkrát v roku 2005 a toto bolo jeho 4. vydanie. Všetky zápasy sa odohrali v outdoorovom plaveckom areáli Orbita. Areál a v ňom obsiahnuté plavecké štadióny boli tiež dejiskom pretekov vo športovom záchranárstve a plutvovom plávaní. Tituly obhájili v oboch kategóriách družstvá Nemecka, v mužskej zvíťazilo vo finálovom stretnutí  nad , v ženskej nad .

Kvalifikácia 

Muži

Ženy

Výsledky

Muži

Základná skupina

Play-off

Stretnutie o 5. miesto

Semifinále

Stretnutie o 3. miesto

Finále

Ženy

Základná skupina

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Canoe polo na oficiálnej stránke hier /
 Oficiálna stránka Medzinárodnej kanoistickej federácie

Zdroje 
 Canoepolový turnaj na štatistickej stránke hier 
 Svetové hry na stránke Medzinárodnej kanoistickej federácie 
 Canoepolový turnaj na stránke Medzinárodnej kanoistickej federácie 

Canoe polo na Svetových hrách
Svetové hry 2017
Der Judenstaat

Der Judenstaat : Versuch einer modernen Lösung der Judenfrage (v preklade z nem. „Štát Židov“ resp. „Židovský štát : Pokus o moderné riešenie židovskej otázky“) je brožúra napísaná rakúsko-uhorským novinárom židovského pôvodu Theodorom Herzlom a vydaná 14. februára 1896 vo Viedni. Herzl v knihe analyzoval postavenie Židov žijúcich v Európe. Konštatoval, že zatiaľ čo mnohí majetnejší Židia sú vystavení hnevu más obyvateľstva, chudobní Židia žijú v biede a zúfalstve a židovská stredná trieda, remeselníci a živnostníci, sa často stretáva s nedôverou a nepriateľskými výrokmi ako „nekupujte od Židov“. Predpokladal, že k úpadku protižidovských nálad v spoločnosti nedôjde a preto ako jediné východisko pre Židov, ak sa chcú vyhnúť antisemitizmu, našiel založenie si vlastného štátu (pozri Židovský štát). Podľa jeho neskorších vyjadrení, Dreyfusova aféra ho presvedčila o nevyhnutnosti tohto riešenia.

Herzl oponoval vtedy prebiehajúcej činnosti sionistických skupín, ktoré vytvárali židovské osady na území Palestíny, súčasti Osmanskej ríše, keďže argumentoval, že takáto „postupná infiltrácia“ Židov povedie k obavám domáceho obyvateľstva, ktoré požiadajú vládu o zastavenie židovskej imigrácie. Za nevyhnutnú podmienku ďalšej imigrácie do Palestíny preto pokladal suverénne resp. autonómne postavenie, preto sa usiloval o získanie podpory u osmanskej vlády.

Pôvodné vydanie bolo adresované rodine Rotschildovcov, hoci barón Edmond de Rotschild odmietol Herzlov návrh, obávajúc sa, že to ohrozí Židovskú diaspóru (pretože štáty, ktorých občanmi boli Židia, by mohli pochybovať o ich patriotizme) a židovské osady vytvorené skupinou Chovevej Cion v Erec Jisraeli.

Kniha je pokladaná za jedno z najvýznamnejších diel raného sionizmu a podnietila hnutie za vytvorenie židovského štátu, ktoré sa obracalo na politických lídrov európskych štátov v snahe získať ich podporu pre túto myšlienku. Výsledkom bolo založenie Svetovej sionistickej organizácie na Prvom sionistickom kongrese 29.31. augusta 1897 v Bazileji vo Švajčiarsku. Jej hlavným programovým cieľom bolo založenie židovského štátu v Palestíne.

Referencie

Odporúčaná literatúra 
 HERZL, Theodor. Židovský stát : Pokus o moderní řešení židovské otázky. Přeložil Ondřej Buddeus. Praha : Academia, 2009. 139 s. ISBN 978-80-2001-712-3. Pozri web Nakladatelství Academia.

Iné projekty 

Sionizmus
Knihy z 1896
Valerián Franc

Doc. PaedDr. Valerián Franc, CSc. je slovenský entomológ, arachnológ a univerzitný pedagóg. Zameriava sa na rozšírenie, ekológiu, ohrozenie, ochranu a využitie vybraných skupín článkonožcov v biomonitoringu.

V roku 1987 absolvoval magisterské štúdium v dvojodbore biológia-matematika na bývalej Pedagogickej fakulte Univerzity Mateja Bela v Banskej Bystrici, na ktorej následne do roku 1989 pôsobil ako asistent a v roku 1989 získal titul doktora pedagogiky. V roku 1992 získal vedeckú hodnosť kandidáta vied v odbore entomológia na Prírodovedeckej fakulte Univerzity Komenského v Bratislave s dizertačnou prácou Myrmekofilné chrobáky Slovenska so zvláštnym zreteľom k ich ohrozeniu a perspektívam ochrany. V roku 2010 bol habilitovaný na docenta na Fakulte prírodných vied Univerzity Konštantína Filozofa v Nitre.

Od roku 1981 je členom Slovenskej entomologickej spoločnosti a od roku 2001 členom Slovenskej zoologickej spoločnosti.

Referencie

Externé odkazy 
 Zoznam publikácií

Slovenskí entomológovia
Slovenskí arachnológovia
Slovenskí vysokoškolskí pedagógovia
Absolventi Pedagogickej fakulty Univerzity Mateja Bela v Banskej Bystrici
Vyučujúci na Pedagogickej fakulte Univerzity Mateja Bela v Banskej Bystrici
Osoby s neistým dátumom narodenia
Predsednik

Predsednik je vrch s nadmorskou výškou cca 803 m n. m. nachádzajúci sa v pohorí Crnoljeva v Kosove, približne 28 km juhozápadne od hlavného mesta Priština.

Referencie 

Vrchy v Kosove
Crnoljeva

Crnoljeva (, ) je pohorie v Kosove, nachádzajúce sa v jeho centrálnej časti, približne 30 km juhozápadne od hlavného mesta Priština. Najvyššími vrchmi pohoria sú Gradina () a Topila ().

Referencie 

 

Pohoria v Kosove
Florbal na Svetových hrách 2017

Florbal na Svetových hrách 2017 bol florbalový turnaj v rámci multišportového podujatia Svetových hier 2017. Konal sa vo Vroclave, v Poľsku v dňoch od 27.30. júla 2017, za účasti 6 mužských tímov. Florbalový turnaj sa na Svetových hrách predstavil prvýkrát v roku 1997, v Lahti, vtedy ako hostiteľský (ukážkový) šport a toto bolo iba jeho 2. vydanie. Všetky zápasy sa odohrali v aréne WKK Sport Center s kapacitou 900 divákov. Aréna bola tiež dejiskom korfbalového turnaja. Víťazom turnaja sa stalo , ktoré vo finálovom stretnutí zvíťazilo nad .

Kvalifikácia 

Poznámka: Číslo v zátvorke udáva umiestnenie vo svetovom rebríčku IFF k máju 2016.

Výsledky

Základné skupiny

Skupina A

Skupina B

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Florbal na oficiálnej stránke hier /
 Oficiálna stránka Medzinárodnej florbalovej federácie

Zdroje 
 Florbalový turnaj na štatistickej stránke hier 
 Svetové hry na stránke Medzinárodnej florbalovej federácie 
 Florbalový turnaj na stránke the-sports.org 

Florbal v 2017
Florbal na Svetových hrách
Svetové hry 2017
Svetové hry 2017

Svetové hry 2017 boli v poradí 10. svetové hry, najväčšie medzinárodné multišportové podujatie v neolympijských športoch, ktoré organizuje Medzinárodná asociácia Svetových hier (IWGA). Konali sa v Vroclave a ďalších 4 priľahlých mestečkách v dňoch od 20.30. júla 2017, za účasti 111 prihlásených krajín. Zúčastnilo sa na nich cez 3 200 športovcov, ktorí súťažia v 27 oficiálnych a 4 hostiteľských športoch. Po nemeckých mestách Karlsruhe v roku 1989 a Duisburg v roku 2005 sa Vroclav bol tretím stredoeurópskym dejiskom Svetových hier. Otvárací ceremoniál sa konal na futbalovom štadióne Stadion Miejski s kapacitou 45 000 divákov. Ten záverečný sa odohral v kultúrno-koncertnom komplexe Narodowe Forum Muzyki.

Hostiteľské mesto 
Záujem o usporiadanie 10. svetových hier prejavili 4 mestá: maďarská Budapešť, taliansky Janov, juhoafrické Kapské Mesto a poľský Vroclav. Po odstúpení Janova ostali do augusta 2011, kedy IWGA rozhodla o organizátorovi, traja kandidáti. V januári 2012, iba pár dní pred vyhlásením víťaza, odstúpilo kvôli finančným problémom aj Kapské Mesto. Výkonný výbor IWGA 12. januára 2012 v Lausanne rozhodol, že sa organizátorom 10. svetových hier stal Vroclav.

Maskotom hier bola dvojica rozprávkových postavičiek Hansel a Gretel (Janko a Marienka), ktorí sa stali víťazom internetového hlasovania.

Dejiská 
Súťaže na Svetových hrách sa uskutočnili v 23 dejiskách. Okrem Vroclava sa uskutočnili aj v mestách Jelcz-Laskowice, Świdnica, Szymanów a Trzebnica.

Športy 
Súťažilo sa v 27 oficiálnych a 4 hostiteľských športoch (medaily z týchto športov neboli zaradené do celkovej medailovej klasifikácie krajín). Florbal a thajský box sa prvýkrát predstavili na Svetových hrách ako oficiálne športy.

Gymnastické a tanečné športy
  Gymnastika
 športová, moderná, trampolína, športový aerobik
  Tanečný šport

Loptové športy
  Canoe polo
  Faustbal
  Florbal
  Korfbal
  Lakros
  Plážová Hádzaná
  Squash

Moderné športy
  Inline hokej
  Inline rýchlokorčuľovanie
  Krasokorčuľovanie na kol. korčuliach
  Letecké športy
  Orientačný beh
  Plutvové plávanie
  Športové horolezectvo
  Športové záchranárstvo
  Ultimate frisbee
  Vodné lyžovanie

Silové športy
  Preťahovanie lanom
  Silový trojboj

Športy precíznosti
  Biliard
  Boules
  Bowling
  Lukostreľba

Bojové umienia
  Džiu-džicu
  Karate
  Sumo
  Thajský box

Hostiteľské športy
  Americký futbal
  Kickbox
  Veslovanie na trenažéri
  Plochá dráha

Zúčastnené štáty 

Poznámka: V zátvorke je uvedený počet športovcov.

Medailové poradie krajín

Referencie

Iné projekty

Zdroje 
 Oficiálna stránka hier / 
 SH 2017 na stránke Medzinárodnej asociácie Svetových hier 

 
Športové podujatia v Poľsku
Šport vo Vroclave
Kostol svätého Augustína (Šajdíkove Humence)

Kostol svätého Augustína je filiálny kostol v obci Šajdíkove Humence.

Duchovný otec je od 30. júna 2017 páter Mgr. Ing. Ivan Barus.

História 
Stavba vznikla z iniciatívy Jána Šajdíka, živnostníkov a ďalších nadšencov z majetnejších roľníkov. Návrh predložili dp. dekanovi Augustínovi Karmašovi, ktorý v rokoch 1925 – 1951 pôsobil v Borskom Mikuláši. Na stavbu kostola bolo zvolené miesto v strede obce oproti miestnej škole. Projekty vypracovala stavebná firma Fordinál zo Senice nad Myjavou.

Zaujímavosti 
Kostol má dvoch patrónov: Sv. Augustína a Sv. Martina. Kostol slávi troje hody za rok. Prvé sú 10. júna na deň posvätenia chrámu, druhé na sviatok Sv. Augustína 28. augusta a tretie 11. novembra na sviatok Sv. Martina. 

V marci 2018 sa začala rekonštrukcia oplotenia okolo kostola. 

Na 2. veľkonočnú nedeľu boli slávnostne požehnané dva obrazy. Obraz Panny Márie Matky Všetkých národov a Obraz Božieho Milosrdenstva.

Zdroj 
 Informácie o chráme

Kostoly v okrese Senica
Šajdíkove Humence
Katolícka ľudová strana

Katolícka ľudová strana (po maďarsky Katolikus Néppárt) bola politická strana v Uhorsku v dobe rakúsko-uhorského dualizmu. Strana reprezentovala záujmy katolíckej cirkvi v Uhorsku a katolícke kresťansko-sociálne učenie. Pri zrode strany stál uhorský kňaz Ottokár Prohászka a gróf a prvý predseda Zichy Nandor.

V roku 1913 sa zo strany oddelila skupina okolo Andreja Hlinku a založila samostatnú Slovenskú ľudovú stranu. Po zániku Rakúska-Uhorska strana zanikla a zlúčila sa do Kresťansko-sociálnej ľudovej strany v Maďarsku.

Externé odkazy 
 Kulcsár Árpád: A polgári házasság, Hetek, V. évf. 20. szám, 2001. május 19.
 A katolikus egyház (1867-1918), Magyarország a XX. században, II. kötet, Babits Kiadó, Szekszárd, 1996-2000, ISBN 963-9015-08-3

Zaniknuté politické strany v Maďarsku
Turbine Halle

Turbine Halle alebo celým menom Turbine Halle e.V. je futbalový klub z nemeckého mesta Halle. Turbine Halle bol založený 15. júla 1950. V časoch Východného Nemecka klub vyhral dva ligové tituly. V súčasnosti hrá siedmu najvyššiu nemeckú futbalovú súťaž.

História 
Pred druhou svetovou vojnou bolo v Halle viacero futbalových klubov. Z nich najúspešnejší bol FC Wacker Halle, ktorý dokonca vyhral v sezóne 1933/34 svoju regionálnu súťaž Gauliga Mitte. Po vojne však došlo k zrušeniu športových klubov, čo postihlo aj FC Wacker Halle. Časť členov tohto klubu v roku 1946 založila klub SG Halle-Glauch. V roku 1948 došlo k zmene názvu na SG Freiimfelde Halle. V roku 1949 sa klub spojil s ZSG der VEB Halle, no názov klubu sa nezmenil. V roku 1949 došlo k ďalšiemu spojeniu, tento raz s klubom BSG KWU Halle, čím sa zmenil názov klubu na ZSG Union Halle. Pod novým názvom v sezóne 1949 získalo Halle svoj prvý ligový titul. V roku 1950 došlo k ďalších zmenám v klube, čím sa opäť zmenil názov, tento krát na BSG Turbine Halle. Toto je zároveň považované za dátum vzniku klubu. Už v sezóne 1951/52 vyhralo Halle svoj druhý a zároveň posledný majstrovský titul. Táto skutočnosť bola zapríčinená udalosťami nasledujúcich rokov. V roku 1954 došlo k nútenému spojeniu s novým klubom SC Chemie Halle-Leuna, čím nový klub Chemie nahradil v prvej lige práve Turbine Halle. Od sezóny 1954/55 sa tak Turbine Halle ocitlo nedobrovoľne až v tretej najvyššej východonemeckej súťaži, kde bez konkurencieschopného tímu nedokázalo hrať dôstojnú úlohu a hneď po jedinom roku zostúpilo dokonca až do štvrtej ligy. Tu strávilo sedem nasledujúcich sezón. V roku 1964 došlo k spojeniu s HSG Wissenschaft Halle (názov klubu sa nezmenil), zároveň od tohto roku hralo Turbine Halle opäť tretiu najvyššiu súťaž, kde zotrvalo až do zjednotenia Nemecka. V roku 1990 došlo k zmene názvu na UTSV Turbine Halle. Po páde komunizmu bolo Turbine Halle preradené do siedmej regionálnej súťaže v rámci spolkovej krajiny Sasko-Anhaltsko. V roku 1995 sa názov klubu zmenil opäť, tento raz na Turbine Halle. Neskôr zostúpil klub dokonca do ôsmej najvyššej súťaže. V sezóne 2016/17 hralo Turbine Halle opäť siedmu regionálnu ligu, kde v rámci skupiny č. 4 obsadilo štvrté miesto.

Názvy klubu 
Union
 1946 – SG Halle-Glaucha (Sportgemeinschaft Halle-Glaucha)
 1948 – SG Freiimfelde Halle (Sportgemeinschaft Freiimfelde Halle)
 1949 – fúzia s ZSG der VEB Halle ⇒ názov nezmenený
 1949 – fúzia s BSG KWU Halle ⇒ ZSG Union Halle (Zentrale Sportgemeinschaft Union Halle)
 1950 – zánik

Turbine
 1950 – BSG Turbine Halle (Betriebssportgemeinschaft Turbine Halle)
 1954 – prevedenie A-mužstva do SC Chemie Halle-Leuna ⇒ názov nezmenený
 1964 – fúzia s HSG Wissenschaft Halle ⇒ názov nezmenený
 1990 – UTSV Turbine Halle
 1995 – Turbine Halle

Športové úspechy 
Východonemecká liga: 2
 1949, 1952

Referencie

Externé odkazy 
 Oficiálne stránky

Zdroj 
 história klubu

Nemecké futbalové kluby
Organizácie založené v 1950
Majstrovstvá Ázie vo volejbale mužov 2017

Majstrovstvá Ázie vo volejbale mužov 2017 bol v poradí 19. turnaj majstrovstiev Ázie vo volejbale mužov, ktoré organizuje Ázijská volejbalová konfederácia (AVC). Konal sa v dňoch od 24. júla1. augusta 2017 v meste Gresik, na ostrove Jáva, v Indonézii, za účasti 16 tímov. Indonézia bola organizátorom ázijského šampionátu mužov druhýkrát, predtým hostila toto podujatie v roku 2007, v Jakarte. Zápasy sa hrali v dvoch dejiskách: Tri Dharma Petrokimia Gymnasium a WEP Gymnasium. Titul obhájilo , ktoré vo finálovom stretnutí zvíťazilo nad . Strieborný Kazachstan získal medailu po 24 rokoch.

Účastníci

Nasadenie do výkonnostných košov 
Družstvá boli pred žrebom do skupín v Thajsku nasadené v prvých dvoch košoch podľa svetového rebríčka + doplnených o družstvo hostiteľskej krajiny.

Poznámka: V zátvorke je uvedené umiestnenie vo svetovom rebríčku FIVB k augustu 2016.

Výsledky

Základné skupiny

Skupina A

Skupina B

Skupina C

Skupina D

Nadstavbové skupiny o 1.8. miesto

Skupina E

Skupina F

Nadstavbové skupiny o 9.16. miesto

Skupina G

Skupina H

Play-off

Konečné poradie

Referencie

Externé odkazy 
 Oficiálna stránka Ázijskej volejbalovej konfederáce 
 Oficiálna stránka Indonézskej volejbalovej federácie archive.org (po indonézsky)

Zdroje 
 Majstrovstvá Ázie 2017 na stránke Ázijskej volejbalovej konfederáce 
 Majstrovstvá Ázie 2017 na stránke the-sports.org 

Volejbal v 2017
Muži
Volejbal
2017 v Indonézii
Majstrovstvá Európy v hokejbale do 18 a 16 rokov 2003

Majstrovstvá Európy v hokejbale do 18 a 16 rokov 2003 boli v poradí 2. majstrovstvá Európy v hokejbale, ktoré organizuje Medzinárodná hokejbalová federácia (ISBHF). Konali sa v dňoch od 26. júna29. júla 2003 v Rakovníku, v Česku. Víťazom v kategórii U18 a U16 sa stali hokejbalisti Česka.

Kategória do 18 rokov (U18)

Základná časť

Stretnutie o 3. miesto

Finále

Kategória do 16 rokov (U16)

Základná časť

Stretnutie o 3. miesto

Finále

Konečné poradie 

U18

U16

Zdroj 
 MEU18 a MEU16 2003 

 
Hokejbal v 2003
Rakovník
2003 v Česku
Majstrovstvá Európy III. divízie v pozemnom hokeji 2017

Majstrovstvá Európy III. divízie v pozemnom hokeji 2017 bol v poradí 7. turnaj majstrovstiev Európy III. divízie v pozemnom hokeji mužov a žien. Bolo to tretie najvyššie kontinentálne podujatie v pozemnom hokeji v roku 2017, ktoré organizuje Európska federácia pozemného hokeja (EHF). Konalo sa v dňoch od 30. júla5. augusta 2017 v meste Sveti Ivan Zelina, v Záhrebskej župe, v Chorvátsku, za účasti 7 mužských a 5 ženských tímov. Spoločné podujatie mužov a žien sa v III. divízii uskutočnilo prvýkrát. Chorvátsko bolo organizátorom III. divízie európskeho šampionátu štvrtýkrát, predtým hostilo ženský turnaj v roku 2007, mužský turnaj v roku 2009 (oba v Záhrebe) a ženský turnaj v roku 2015 (v Sveti Ivan Zelina). Zápasy sa odohrali na štadióne Gradski stadion Zelina, ktorý má kapacitu 1 000 divákov a ktorý je domovským štadiónom miestneho futbalového klubu NK Zelina. 

Najlepšie 2 družstvá postúpili do II. divízie majstrovstiev Európy v roku 2019. Víťazom mužského turnaja sa stalo , v ženskej vyhralo .

Kvalifikované družstvá 

Muži

 Číslo udáva umiestnenie vo svetovom rebríčku FIH k júlu 2017.

Ženy

 Číslo udáva umiestnenie vo svetovom rebríčku FIH k júlu 2017.

Výsledky

Muži

Základné skupiny

Skupina A

Skupina B

2. fáza

Skupina o 5.7. miesto

Play-off

Semifinále

Stretnutie o 3. miesto

Finále

Ženy

Konečné poradie 

Muži

Ženy

Referencie

Pozri aj 
 Majstrovstvá Európy II. divízie v pozemnom hokeji mužov 2017
 Majstrovstvá Európy II. divízie v pozemnom hokeji žien 2017
 Majstrovstvá Európy IV. divízie v pozemnom hokeji mužov 2017

Externé odkazy 
 Oficiálna stránka Európskej federácie pozemného hokeja 
 Oficiálna stránka Chorvátskeho zväzu pozemného hokeja

Zdroje 
 Mužský turnaj ME III. divízie 2017 na stránke Európskej federácie pozemného hokeja 
 Ženský turnaj ME III. divízie 2017 na stránke Európskej federácie pozemného hokeja 
 Mužský turnaj ME III. divízie 2017 na stránke todor66.com 
 Mužský turnaj ME III. divízie 2017 na stránke the-sports.org 
 Ženský turnaj ME III. divízie 2017 na stránke the-sports.org 

Pozemný hokej v 2017
Majstrovstvá Európy III. divízie v pozemnom hokeji
Pozemný hokej
2017 v Chorvátsku
Tunel pod Homôľkou

Tunel pod Homôľkou alebo Slavošovský tunel je nedokončený tunel na nedostavanej železničnej trati z Revúcej do Slavošoviec, na pomedzí okresov Revúca a Rožňava.

Jeho celková dĺžka je 2 401 metrov, pričom mal prekonávať hrebeň Revúckej vrchoviny medzi údolím riek Muráň a Štítnik.

Stavba 
Tunel bol naprojektovaný v období po Viedenskej arbitráži, keď niektoré južné časti Gemera vtedajšieho vojnového Slovenska neboli prístupné po železnici, v rámci projektu takzvaných Gemerských spojok. Tunel sa začal stavať v roku 1941 a prerazený bol v apríli 1944, krátko pred vypuknutím SNP. Práce boli načas prerušené, no pokračovalo sa až do roku 1949, keď sa výstavba trate ukončila. Prvotná potreba zabezpečiť železničné spojenie Gemerom po ukončení II. svetovej vojny a vrátení hraníc do pôvodnej podoby pominula, čím sa stratila aj potreba budovania Gemerských spojok.

Súčasnosť 
Lokalita slavošovského portálu je vybavená táboriskom a atrakciami pre rodiny s deťmi. Tunel je voľne priechodný. Vedie cezeň oficiálna cyklotrasa. V poslednej dobe sa z neho stáva obľúbená turistická atrakcia.

Galéria

Referencie

Pozri aj 
 Gemerské spojky

Externé odkazy 
 Poloha na turistickej mape
 Tunel na ciernediery.sk
 Fotogaléria tunela
 

Pod Homôľkou
Revúcka vrchovina
Magnezitovce
Slavošovce
Majstrovstvá Európy IV. divízie v pozemnom hokeji mužov 2017

Majstrovstvá Európy IV. divízie v pozemnom hokeji 2017 bol v poradí 7. turnaj majstrovstiev Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji v roku 2017, ktoré organizuje Európska federácia pozemného hokeja (EHF). Konalo sa v dňoch od 31. júla5. augusta 2017 v meste Lipovci, v regióne Prekmurie, v Slovinsku, za účasti 5 tímov. Slovinsko bolo organizátorom IV. divízie európskeho šampionátu druhýkrát, predtým hostilo toto podujatie v roku 2007, v Predanovci. Zápasy sa odohrali na ihrisku Igrišče HK Lipovci, na ktorom hrá svoje domáce zápasy popredný slovinský klub pozemného hokeja HK Lipovci. 

Najlepšie 2 družstvá postúpili do III. divízie majstrovstiev Európy v roku 2019. Víťazom turnaja sa stal .

Kvalifikované družstvá 

 Číslo udáva umiestnenie vo svetovom rebríčku FIH k júlu 2017.

Výsledky

Konečné poradie

Referencie

Pozri aj 
 Majstrovstvá Európy III. divízie v pozemnom hokeji 2017

Externé odkazy 
 Oficiálna stránka Európskej federácie pozemného hokeja 
 Oficiálna stránka Slovinského zväzu pozemného hokeja

Zdroje 
 ME IV. divízie 2017 na stránke Európskej federácie pozemného hokeja 
 ME IV. divízie 2017 na stránke the-sports.org 

Pozemný hokej v 2017
Muži
Pozemný hokej
2017 v Slovinsku
Naomi Ósaková

Naomi Ósaková (; * 16. október 1997, Osaka, Japonsko) je japonská profesionálna tenistka, víťazka grandslamového turnaja US Open 2018 po tom, čo vo finále dvojhry žien zvíťazila nad Serenou Williamsovú. Žiadnemu tenistovi ani tenistke japonskej národnosti sa dovtedy nepodarilo získať titul z grandslamového turnaja. Osakovej najlepšie umiestnenie v rebríčku WTA bolo 1. miesto.

Referencie

Iné projekty

Externé odkazy

Zdroj 

Japonskí tenisti
Osobnosti z Osaky
Európska kvalifikácia na Majstrovstvá sveta v basketbale mužov 2019

Európska kvalifikácia na Majstrovstvá sveta v basketbale mužov 2019 je európska kontinentálna kvalifikácia v basketbale mužov, ktorú organizuje Európska basketbalová federácia (FIBA Europe), na Majstrovstvá sveta 2019. Zúčastňuje sa jej 37 družstiev, ktoré súťažia o 12 postupových miestpo tri najlepšie družstvá zo skupín 2. kola kvalifikáciena finálový turnaj. Kvalifikácia sa skladá z 3 kôlpredkvalifikácie, 1. a 2. kola kvalifikácie. Prebieha od 2. augusta 2017 do 25. februára 2019.

Nasadenie do výkonnostných košov 
FIBA nasadila družstvá predkvalifikácie a 1. kola kvalifikácie do nasledovných výkonnostných košov.

Predkvalifikácia

1. kolo

Poznámka: V zátvorke je uvedené umiestnenie vo svetovom rebríčku FIBA k augustu 2016.

Výsledky

Predkvalifikácia

Skupina A

Skupina B

Skupina C

Skupina D

1. kolo kvalifikácie

Skupina A

Skupina B

Skupina C

Skupina D

Skupina E

Skupina F

Skupina G

Skupina H

2. kolo kvalifikácie

Skupina I

Skupina J

Skupina K

Skupina L

Referencie

Externé odkazy 
 Oficiálna stránka Európskej basketbalovej federácie

Zdroje 
 Kvalifikácia 2019 na stránke Medzinárodnej basketbalovej federácie 
 Kvalifikácia 2019 na stránke todor66.com 
 Kvalifikácia 2019 na stránke the-sports.org 

Basketbal v 2017
Basketbal v 2018
Basketbal v 2019
Majstrovstvá sveta v basketbale mužov
Mária z Tecku

Mária z Tecku (narodená ako Victoria Mary Augusta Louise Olga Pauline Claudine Agnes), * 26. máj 1867, Londýn, Spojené kráľovstvo† 24. marec 1953, Londýn) bola od 6. júna 1893 do 20. januára 1936 ako manželka britského kráľa Juraja V. britská kráľovná a cisárovná Indie v rokoch 1910 – 1936.

Narodila sa v Kensingtonskom paláci v Londýne ako dcéra vojvodu Francisa z Tecku a Márie Adelaidy z Cambridge. 

Bola spriaznená s panujúcim kráľovským rodom. Jej matka bola (rovnako ako kráľovná Viktória) vnučkou kráľa Juraja III. 

V roku 1891 sa zasnúbila s korunným princom Albertom Viktorom. Zásnuby boli dielom kráľovnej Viktórie. Ešte pred svadbou princ Albert Viktor zomrel. Neskôr sa zasnúbila s Albertovým mladším bratom Jurajom a v roku 1893 sa zobrali. V roku 1910 zomrel Eduard VII., na trón nastúpil jeho syn Juraj V. a  Mária sa stala kráľovnou. 

Zomrela 24. marca 1953 v Malborough House v Londýne. Bola pochovaná v kaplnke sv. Juraja vo Windsore. Sú po nej pomenované dve lode britskej spoločnosti Cunard line - Queen Mary (1936) a Queen Mary 2 (2004).

Deti 
V šťastnom manželstve s Jurajom sa narodilo šesť detí. Dvaja synovia sa stali kráľmi: Eduard VIII. v roku 1936 nastúpil na trón i abdikoval kvôli manželstvu s Walis Simpsonovou a Juraj VI. nastúpil na trón po abdikácii svojho brata. 
 Eduard (* 23. jún 1894† 28. máj 1972) ∞ Wallis Simpsonová
 Albert (* 14. december 1895†  6. február 1952) ∞ lady Elizabeth Bowes-Lyon
 Mária, Princess Royal (* 25. apríl 1897† 28. marec 1965) ∞ gróf Henry Lascelles
 Henry (* 31. marec 1900†  10. jún 1974) ∞ lady Alice z Gloucesteru
 Juraj (* 20. december 1902† 15. august 1942) ∞ princezná Marína Grécka
 John (* 12. jún 1905†  18. február 1919)

Rodokmeň

Iné projekty

Zdroj 

Kráľovské manželky Spojeného kráľovstva
Württembergovci
Dámy Podväzkového radu
Osobnosti na kanadských poštových známkach
Osobnosti z Londýna
Josep Maria Bartomeu

Josep Maria Bartomeu Floreta (* 6. február 1963, Barcelona, Španielsko) je španielsky podnikateľ a súčasný prezident FC Barcelona. Začal v druhej funkcii v roku 2014, po rezignácii Sandra Rosella.

Je partnerom a generálnym riaditeľom spoločností ADELTE (inžinierstvo pre letiská) a EFS (skupina spoločností a elektromechanická údržba koncových zariadení). Bartomeu pracoval v FC Barcelona počas predsedníctva Joana Laportu (ako vedúci basketbalového oddelenia) spolu so Sandrom Rosellom, ktorý odstúpil z dôvodu rozdielnych názorov s prezidentom. Potom od roku 2010 do januára 2014 zastával viceprezidenta Rosella v Barcelone, keď vyhral voľby s 61,35% hlasmi členov klubu. Po rezignácií Sandra Rosella 23. januára 2014 vďaka takzvanému „prípadu Neymar“  bol Bartomeu, podľa ústavy klubu, zvolený za 40. prezidenta Barcelony, aby dokončil Rosellovu funkciu, ktorá má skončiť 30. júna 2021.

Trofeje, ktoré klub získal počas jeho prezidentovania 
 La Liga (4):
2014/15, 2015/16, 2017/18, 2018/2019
 Copa del Rey (4):
 2014/15, 2015/16, 2016/17, 2017/18
 Španielsky superpohár (2):
2016, 2018
 Liga Majstrov UEFA (1):
 2014/15
 Európsky superpohár (1):
 2015
 Majstrovstvá klubov FIFA (1):
 2015

Referencie

Iné projekty 

Osobnosti z Barcelony
FC Barcelona
Španielski športoví funkcionári
Majstrovstvá Ameriky v basketbale žien 2017

Majstrovstvá Ameriky v basketbale žien 2017 bol v poradí 14. turnaj majstrovstiev Ameriky v basketbale žien, ktoré organizuje Americká basketbalová federácia (FIBA Americas). Konal sa v Buenos Aires, v Argentíne v dňoch od 6.13. júla 2017, za účasti 10 tímov. Argentína bola organizátorom amerického šampionátu žien prvýkrát, ale predtým hostila mužský turnaj v rokoch 1995, 2001 a 2011. Všetky zápasy sa odohrali v aréne Estadio Obras Sanitarias s kapacitou 3 030 divákov. Titul obhájila , ktorá vo finálovom stretnutí zvíťazila nad domácou . Bronzové , ktoré vyhrálo v zápase o 3. miesto nad , získalo medailu po 22 rokoch a prvýkrát v histórii sa kvalifikovalo na majstrovstvá sveta.

Turnaj zároveň slúžil ako kvalifikácia panamerických družstiev na Majstrovstvá sveta 2018, ktoré organizuje Španielsko. Kvalifikovali sa ne (popri priamo postupujúcim , ktoré postúpili ako aktuálny olympijský víťaz) 3 najlepšie družstvá.

Kvalifikácia

Nasadenie do výkonnostných košov 
Žrebovanie majstrovstiev prebehlo 19. júla 2017 podľa nasledovných výkonnostných dvojíc:

Poznámka: Číslo v zátvorke udáva umiestnenie vo svetovom rebríčku FIBA k augustu 2016.

Aréna

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránke FIBA Americas 
 Oficiálna stránke Argentínskej basketbalovej konfederácie

Zdroje 
 Majstrovstvá Ameriky 2017 na stránke Medzinárodnej basketbalovej federácie 
 Majstrovstvá Ameriky 2017 na archívnej stránke Medzinárodnej basketbalovej federácie 
 Majstrovstvá Ameriky 2017 na stránke the-sports.org 
 Majstrovstvá Ameriky na stránke latinbasket.com 

Basketbal v 2017
Ženy
Basketbal
Šport v Buenos Aires
2017 v Argentíne